Title: Mitä kestävän kehityksen opintoihin kuuluu?
Course: YTO-kurssipankki: kestävän kehityksen edistäminen > Section: Materiaalisivut (piilotettu, pääsy linkeillä)

Määritelmiä

Kestävän kehityksen opintojen tavoitteita

A) Ekologisesta ja taloudellisesta kestävästä kehityksestä tulee ymmärtää muun muassa:

- Kuinka noudattaa ympäristöä säästäviä toimintaperiaatteita: elinkaariajattelu, materiaalitehokkuus ja kierrätys (käytetään tuotteita pitkään ja tehokkaasti, kierrätetään raaka-aineet, pyritään energiansäästöön, huomioidaan turvallisuus, terveys ja ympäristö).
- Taloudellisuus, jossa minimoidaan ylikuluttaminen (ekologinen ja rahallinen) sekä toimitaan ympäristön kantokyky ja tulevat sukupolvet huomioiden.

B) Sosiaalisesta kestävästä kehityksestä tulee tunnistaa sen pohjana olevia

- hyvinvointiin, työturvallisuuteen, henkilöstön osaamisen kehittämiseen ja yhteisöllisyyteen vaikuttamiseen liittyviä asioita
- kestävän kehityksen arvopohjana olevia ihmisen terveyteen, terveyden edistämiseen sekä elämänlaatuun vaikuttavia asioita.

C) Kulttuurisessa kestävässä kehityksessä tulee tunnistaa erilaisia kulttuuriseen kehitykseen vaikuttavia tekijöitä, kuten

- kulttuurin monimuotoisuus ja sen tasapainoinen kasvu sekä kaikkien ihmisten oikeuksien arvostaminen, kunnioittaminen ja hyväksyminen.
- ihmisten oikeudenmukainen kohtelu. Opiskelijan tulee tunnistaa erilaisia kulttuurien välisen yhteiselon kehittymistä uhkaavia tekijöitä kuten esim. ennakkoluulot ja niiden vaikutus.
- kulttuurisessa kestävässä kehityksessä tulee tunnistaa oma kulttuuri ja oma kulttuuriperintö.
- kulttuurissa kestävässä kehityksessä tulee lisäksi tunnistaa, kuinka kulttuuri toimii mm. työhyvinvoinnin edistäjänä. Näissä tärkeänä apuna ovat mm. ympäristölukutaito, yhteiskunnallinen lukutaito, medialukutaito, myönteinen luonto- ja kulttuurisuhde.