Title: Mitä ovat ekologinen ja taloudellinen kestävä kehitys?
Course: YTO-kurssipankki: kestävän kehityksen edistäminen > Section: Materiaalisivut (piilotettu, pääsy linkeillä)

Sisältösivu

Ekologinen kestävyys

Kestävän kehityksen tärkeänä pohjana on biologisen monimuotoisuuden ja ekosysteemien toimivuuden säilyttäminen sekä ihmisen taloudellisen ja aineellisen toiminnan sopeuttaminen pitkällä aikavälillä luonnon kestokykyyn.

Ekosysteemipalvelut sekä ympäristöongelmat puhuttavat nyt enemmän kuin koskaan. Niihin on jokaisen meistä syytä perehtyä ja miettiä kuinka voisi itse vaikuttaa.

Ekosysteemipalvelut:

Ekosysteemipalveluilla tarkoitetaan kaikkia aineellisia ja aineettomia hyötyjä, joita saamme luonnosta, kuten vettä, ravintoa, hengitysilmaa ja raaka-aineita. Nämä palvelut syntyvät eliöiden, kasvien ja eläinten toiminnassa osana toimivaa monimuotoista luontoa. Tämän hetken arvioiden mukaan kiihtyvän kulutuksemme seurauksena jopa 60 prosenttia maapallon elämää ylläpitävistä ekosysteemipalveluista on jo hävinnyt tai vaarantunut.

Ympäristöongelmat:

Ympäristöongelmista taloudellisesti merkittävimmäksi on noussut ilmastonmuutos, sen aiheuttamien muutosten suuruudesta johtuen. Ilmastonmuutosta ei ehkä voida enää peruuttaa, mutta sen nopeuteen ja voimakkuuteen voidaan vaikuttaa.

Taloudellisesti kestävä kehitys

Ympäristöministeriön mukaan: "Taloudellinen kestävyys on sisällöltään ja laadultaan tasapainoista kasvua, joka ei perustu pitkällä aikavälillä velkaantumiseen tai varantojen hävittämiseen. Kestävä talous on edellytys yhteiskunnan keskeisille toiminnoille. Siihen pitkäjänteisesti tähtäävä talouspolitiikka luo otolliset olosuhteet kansallisen hyvinvoinnin vaalimiselle ja lisäämiselle".

Kestävä talous on sosiaalisen kestävyyden perusta. Se mm. helpottaa kohtaamaan uusia haasteita, joita esim. väestön ikääntyminen ja syntyvyyden aleneminen tuovat tullessaan mm. kasvavina sosiaaliturva- ja terveysmenoina. (www.ymparisto.fi)

Talouden haasteena on myös pystyä turvaamaan hyvinvointi ekosysteemipalveluja vaarantamatta, ja pyrkiä vain sellaiseen talouskasvuun, joka ei perustu luonnonvarojen kestämättömään käyttöön.

Uusia mittareita mittaamaan ympäristövaikutuksia ja hyvinvoinnin tasoa on esim. "Happy Planet Index" eli HPI. ”onnellisen planeetan indeksi”.

Tämän päivän ihmisiä kuvaa hyvin professori Tim Jacksonin sanonta: ”Olemme ajautuneet käyttämään rahaa, jota meillä ei ole, ostaaksemme tavaroita, joita emme tarvitse, tehdäksemme vaikutuksen ihmisiin, joista emme välitä. Ja suurin tragedia on, että tämä kehä aiheuttaa merkittävän vaaran ympäristön kantokyvylle.